[{"text_idx": "#000000", "text": "Tule Ajavaka ateljeesse oma Avinurme niidivaipa kuduma! Pu\u0308hapa\u0308eval, 13. augustil kl 11\u201316 on Ajavaka ateljee-teljetuba avatud ko\u0303ikidele huvilistele \u2013 tulge meie tegemiste ja vaipadega tutvuma \ud83d\ude42"}, {"text_idx": "#000001", "text": "Oleme oma teljetuppa u\u0308les seadnud kahe Avinurme po\u0303randateki kangad ja iga kudumishuviline saab tulla endale vaipa kuduma \u2013 seni kuni lo\u0303ime ja\u0308tkub Po\u0303randatekkidele lisaks on u\u0308leval ka linase leivara\u0308ti kangas."}, {"text_idx": "#000002", "text": "Nagu ikka, on meie vaipade eeskujuks Avinurme naiste kootud pa\u0308randvaibad."}, {"text_idx": "#000003", "text": "U\u0308hel teljel on Avinurme kaksikristi motiiviga vaip. Avinurme niidivaibad on enamasti kaunilt va\u0308rviku\u0308llased, aga seekord valisime eeskujuks Teadussaarest/Ulvil pa\u0308rit Lehte Kuke poolt 1970ndatel kootud kaheva\u0308rvilise Avinurme kaksikristiga niidivaiba."}, {"text_idx": "#000004", "text": "Teisel teljel on nn mungavo\u0308o\u0308 ehk meie keeles lille mustriga po\u0303randatekk, mille eeskujuks on samuti 1970ndatel Soldativa\u0308lja Soo talu Irma Marie Ilvese kootud kaunis roosades toonides tekk."}, {"text_idx": "#000005", "text": "Proovitu\u0308kid on valmis kootud ning nu\u0308u\u0308d saavad ko\u0303ik, kel soov omale ise u\u0308ks kaunis Avinurme niidivaip kududa, tulla meie ateljeesse kuduma."}, {"text_idx": "#000006", "text": "Kudumisaja valimiseks kirjutage meile \u2013 avinurme@ajavakk.ee."}, {"text_idx": "#000007", "text": "Arvestama peaks ku\u0308ll sellega, et niidivaiba kudumine on kaunis rahumeelne to\u0308o\u0308 ja u\u0308he pa\u0308evaga pikemat vaipa valmis ei saa \u2013 aga va\u0308iksema teki vo\u0303i ka istumiskatte ku\u0308ll. Ent miks mitte tulla Avinurme mitmeks pa\u0308evaks"}, {"text_idx": "#000010", "text": "Kui sul on Avinurme kultuurilugu vo\u0303i pa\u0308randkultuurseid oskuseid ja teadmisi puudutavaid materjale/teadmisi vo\u0303i ma\u0308lestusi siinmail toimunust, mida tahad teistega jagada, vo\u0303ta meiega u\u0308hendust!"}]